Vilja O'Higinsas
Vilja O’Higinsas (isp. Villa O'Higgins) – miestelis pietų Čilėje, Aiseno regione, Kapitan Prato provincijoje; O’Higinso komunos centras. Įsikūręs O’Higinso ežero pietinėje pakrantėje, prie Mejerio upės žiočių, netoli Argentinos sienos. Pietų plento galutinis taškas, veikia keltas per ežerą, yra vietinis aerodromas. Verčiamasi gyvulininkyste, miškininkyste, turizmu. Veikia policijos skyrius, gaisrinė, viešbutis, mokykla.